62019TJ0698_INF
Sodba Splošnega sodišča (osmi senat) z dne 9. junija 2021 – FJ in drugi/ESZD
(Zadeva T-698/19)
„Javni uslužbenci – Uradniki – Osebni prejemki – Osebje ESZD, ki dela v tretji državi – Posodobitev korekcijskih koeficientov – Očitna napaka pri presoji – Retroaktivni učinek – Pravna varnost – Dolžnost skrbnega ravnanja“
1.
Uradniki – Osebni prejemki – Korekcijski koeficienti – Določitev – Polje proste presoje institucij – Sodni nadzor – Meje
(Kadrovski predpisi za uradnike, člena 64 in 65 ter Priloga XI)
(Glej točke od 50 do 52, 55, 58 in 68.)
2.
Uradniki – Osebni prejemki – Korekcijski koeficienti – Določitev – Retroaktivna posodobitev zaradi prepozne objave podatkov o nakupnih cenah – Kršitev načela enakega obravnavanja in enakovrednosti kupne moči – Neobstoj
(Kadrovski predpisi za uradnike, člen 64 in Priloga X, člen 13)
(Glej točke 78, 79 in 93.)
3.
Pravna sredstva uradnikov – Razlogi – Razlog v zvezi s kršitvijo načela pravne varnosti – Sklicevanje na nezmožnost razumevanja postopka za posodabljanje korekcijskih koeficientov – Zavrnitev
(Kadrovski predpisi za uradnike, člena 64 in 65 ter Priloga XI)
(Glej točke od 88 do 92.)
4.
Uradniki – Povračilo neupravičeno plačanih zneskov – Pogoji – Očitna nepravilnost pri izplačilu – Seznanjenost zadevne osebe – Merila – Zneski, plačani na podlagi uporabe korekcijskih koeficientov – Očitna nepravilnost – Pravilni znesek, ki ga je mogoče določiti šele po izplačilu – Nevplivanje
(Kadrovski predpisi za uradnike, člena 64 in 85 ter Priloga X, člen 13)
(Glej točko 98.)
Predmet
Predlog na podlagi člena 270 PDEU za razglasitev ničnosti sklepa o določitvi plačilnega lista tožečih strank za december 2018 v delu, v katerem so bili prvič uporabljeni novi korekcijski koeficienti za njihove plače z retroaktivnim učinkom od 1. februarja 2018.
Izrek
1.
Tožba se zavrne.
2.
FJ in drugim tožečim strankam, katerih imena se nahajajo v prilogi, se naloži plačilo stroškov.